"Okos létesítmények" vs. "Okos tárgyak"
Havasi Zoltán,  MOHAnet Mobilsystems Zrt.

Az M2M megoldások óriási potenciállal bírnak mindennapjainkban, így egyre többen ismerik fel, - magán, közszolgálati és az ipari szektorban egyaránt-, és igénylik a gépek kommunikációjából fakadó előnyöket. Hazánkban a magánszemélyek és a cégek használatában jelenleg összesen 700-800 ezer jelzőkészülék aktív, ám ez a szám a szakértői elemzések alapján várhatóan dinamikusan nőni fog. A három nagy mobilszolgáltató becslése szerint tizenöt éven belül 30-40 millió M2M kapcsolat jöhet létre az országban, de az igények akár a 70-100 milliós nagyságrendet is elérhetik. Az európai prognózisok is pozitív előrelépést jeleznek az M2M szektornak, hiszen a várakozások alapján 2050-ig 70 milliárd (!) M2M kapcsolat alakul ki, amelynek jelenleg csak az 1 százaléka létezik. A biztonságtechnikai eszközöket fejlesztő és gyártó MOHAnet Mobilsystems Zrt. megoldásainak köszönhetően komplex hálózatot hozhatunk létre az említett területeken, ahol a gépek, a mérőeszközök és az érzékelők egymással is interakcióba lépnek - ezáltal intelligens rendszereket hozhatunk létre környezetünkben. Így vehetnek körbe minket az "Okos tárgyak", s valósulhatnak meg az "Okos Települések", mely szisztémákat következő előadónk, Havasi Zoltán ismertet Önökkel.